ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms sv sv nl id id pl id id ms id ms ms id ms id id ms ms id ms ms ms id id eo id id id ms id ms ms id ms id id ms id id ms ms ms ms ms id id ms id id id id id id ms id tr id id ms id ms ms en en en en en id ms ms id ms en id id jv ms id id it es id id en id ms ms ms ms ms ms
Kanser Prostat Tanda Yang Perlu Kaum Adam Perhatikan, Kenalinya!
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Lelaki Nak Tahu Apakah Tanda Awal Kanser Prostat? Jom Semak Di Sini!
Ditulis oleh Fatin Zahra Disemak pada 14/12/2021
Disemak secara perubatan oleh Dr. Ahmad Wazir Aiman
Dalam kalangan lelaki, penyakit kanser prostat merupakan kanser kedua yang lazim selepas kanser kulit. Untuk kanser prostat tanda penyakit ini agak sukar dikenal pasti.
Manakan tidak, kanser prostat tanda membesar dengan perlahan dan sukar untuk dikesan awal.
Walaupun lelaki yang menghidap kanser prostat selalunya tidak akan mengalami sebarang simptom, namun ada juga tanda-tanda tertentu yang boleh diperhatikan sebagai langkah berjaga-jaga.
Jika anda risau mengenai sebarang perubahan pada tubuh badan anda, berbincanglah dengan doktor untuk pemeriksaan lanjut. Nanti, doktor akan bertanyakan beberapa soalan untuk tujuan diagnosis.
Mari ikuti artikel ini untuk ketahui mengenai penyakit kanser prostat tanda dalam kalangan lelaki.
Kanser prostat tanda apa yang boleh diperhatikan?
Disebabkan lokasi kelenjar prostat yang dekat dengan pundi kencing dan urethra, antara tanda awal kanser yang boleh diperhatikan ialah masalah ketika membuang air.
Walau bagaimanapun, simptom ini hanya akan muncul jika kanser tersebut membesar lalu menekan saluran urinari.
Namun, kanser yang telah menekan saluran urinari selalunya telah berada dalam tahap yang serius. Oleh sebab itu, jika pesakit mengalami sebarang masalah urinari, ia selalunya berpunca daripada penyakit lain.
Sebagai contoh, lelaki boleh menghidap masalah prostat membengkak atau BPH. BPH juga boleh menyebabkan masalah seperti kesukaran untuk kencing, kencing tidak lawas dan sebagainya.
Selain itu, tanda awal lain untuk masalah BPH ialah:
Sukar untuk membuang air kecil.
Air kencing keluar dengan perlahan.
Rasa kencing tak lawas.
Air kencing masih menitis selepas membuang air.
Perlu membuang air dengan kerap, terutamanya pada waktu malam.
Perlu kencing secara tiba-tiba. Kadangkala akan ‘terbocor’ sebelum sampai ke tandas.
Jika kanser prostat telah merebak ke kawasan lain, ia boleh menyebabkan simptom seperti:
Sakit belakang atau sakit pelvis.
Sukar untuk mengekalkan ereksi.
Darah di dalam air kencing.
Mengalami penurunan berat badan yang tidak dapat dijelaskan.
Simptom di atas bukan sahaja boleh berlaku disebabkan kanser prostat tanda ini juga mungkin kerana masalah kesihatan lain.
Oleh sebab itu, berjumpalah doktor dengan segera dan dapatkan rawatan secepat mungkin.
Tanda kanser prostat yang serius
Penghidap kanser prostat yang serius akan mengalami simptom yang lebih banyak berbanding pesakit biasa. Ini kerana kanser tersebut telah merebak daripada prostat ke kawasan badan yang lain.
Ketika ini, kanser tersebut dikatakan telah mengalami metastasis. Ada banyak rawatan sedia ada yang boleh dilakukan untuk mengurus kanser yang telah merebak.
Rawatan tersebut bukan sahaja mampu membunuh sel kanser, ia juga dapat membantu pesakit mengawal kesakitan yang dialami.
Antara tanda kanser prostat yang serius ialah:
Bengkak pada kawasan kaki dan pelvis.
Rasa kebas pada kaki atau pinggul.
Kesakitan pada tulang yang boleh menyebabkan keretakan.
Bolehkah kita mengesan kanser prostat?
Tidak ada cara untuk mengesan kanser prostat melainkan berjumpa doktor untuk pemeriksaan lanjut.
Sebagai langkah berjaga-jaga, berjumpalah dengan doktor jika anda berusia 50 tahun ke atas lebih-lebih lagi jika anda mempunyai ahli keluarga yang menghidap kanser yang sama.
Ketahuilah, 1 daripada 8 lelaki akan didiagnosis dengan kanser prostat sekali seumur hidup.
Hingga hari ini, punca sebenar kanser prostat masih belum diketahui. Namun, faktor seperti usia, keturunan dan bangsa memainkan peranan yang penting dalam risiko kanser prostat.
Ada beberapa langkah yang boleh anda lakukan untuk mengurangkan risiko kanser prostat. Sebagai contoh:
Amalkan pengambilan buah-buahan dan sayur-sayuran. Semua makanan ini mengandungi vitamin dan nutrisi yang dapat memastikan anda kekal sihat dan bertenaga.
Pilih makanan yang sihat berbanding suplemen. Buat masa ini, tidak ada bukti yang menunjukkan pengambilan suplemen lebih baik berbanding makanan yang sihat. Oleh sebab itu, pilihlah makanan yang berkualiti dan bekhasiat untuk kesihatan yang lebih baik.
Lakukan senaman, sekurang-kurangnya 3 kali seminggu untuk menjaga kesihatan diri. Jika anda tidak biasa bersenam, mulakan regimen senaman anda secara perlahan-lahan dan tingkatkannya hari demi hari.
Pastikan berat badan dalam lingkungan yang sihat. Jika berat badan anda dalam kumpulan yang sihat, cuba kekalkannya dengan melakukan senaman dan mengambil diet yang berkualiti.
Peka mengenai faktor risiko kanser prostat. Jika anda mempunyai faktor risiko kanser prostat yang tinggi, berbincanglah dengan doktor mengenai ubat-ubatan atau rawatan yang ada untuk mengurangkan risiko tersebut.
Untuk mengesan kanser prostat tanda awalnya perlulah diperhatikan dengan teliti. Kadangkala, simptom awal kanser prostat menyerupai masalah urinari.
Oleh sebab itu, ramai yang bertindak mengabaikan simptom tersebut sehinggalah kanser menjadi serius.
Jika anda risau mengenai sebarang perubahan pada fizikal anda, berjumpalah doktor secepat mungkin untuk melakukan diagnosis. Masalah yang anda alami mungkin berpunca daripada kanser atau kesan penyakit lain yang kurang serius.
Namun, jika benar ia merupakan kanser prostat, dapatkan rawatan secepat mungkin. Rawatan yang diberikan bergantung kepada beberapa faktor seperti tahap kanser dan juga tahap kesihatan pesakit.
Hello Health Group tidak menawarkan nasihat perubatan, diagnosis atau rawatan.
Cancer.Net. 2020. Prostate Cancer: Symptoms and Signs. September. Accessed August 6, 2021. https://www.cancer.net/cancer-types/prostate-cancer/symptoms-and-signs.
CDC. 2020. Prostate cancer. August 18. Accessed August 6, 2021. https://www.cdc.gov/cancer/prostate/basic_info/symptoms.htm.
Mayo Clinic. 2021. Prostate cancer. June 4. Accessed August 6, 2021. https://www.mayoclinic.org/diseases-conditions/prostate-cancer/diagnosis-treatment/drc-20353093.
NHS. 2021. Symptoms. June 12. Accessed August 6, 2021. https://www.nhs.uk/conditions/prostate-cancer/symptoms/.
Prostate Cancer Foundation. 2020. Prostate Cancer Symptoms and Signs. October 5. Accessed August 6, 2021. https://www.pcf.org/about-prostate-cancer/what-is-prostate-cancer/prostate-cancer-symptoms-signs/.
Benarkah Ada Herba Yang Boleh Merawat Masalah Prostat Bengkak?
Khas Buat Lelaki, Ini 5 Cara Terbaik Untuk Jaga Kesihatan Prostat, No. 3 Kena Elakkan!
Ditulis oleh Fatin Zahra Disemak pada 14/12/2021
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.